ઓઇલ કંપનીઓના સૂત્રોના જણાવ્યા અનુસાર પેટ્રોલના ભાવમાં બે રૂપિયા પ્રતિ લિટરે વધારો કરવામાં આવી શકે છે અને ડીઝલ 50 પૈસા મોંધુ બની શકે છે . ડોલરના મુકાબલે રૂપિયો સતત તૂટતો રહ્યો છે . શુક્રવારે એક ડોલરની કિંમત 57.51 રૂપિયા હતી . તૂટતા રૂપિયાના કારણે કાચા તેલની આયાત પહેલાંથી જ મોંઘી પડી રહી છે . જો કે ઓઇલ કંપનીઓ શનિવારે સાંજે કિંમતોમાં વધારાના જાહેરાત કરી શકે છે . આ પહેલાં 31 મેના રોજ તેલ કંપનીઓએ પેટ્રોલ અને ડીઝલના ભાવમાં ક્રમશઃ 75 પૈસા અને 50 પૈસા પ્રતિ લિટરનો વધારો કરવામાં આવ્યો હતો . દિલ્હીમાં અત્યારે પેટ્રોલ 63.99 રૂપિયા પ્રતિ લિટર મળી રહ્યું છે . જો આજે વધારો થયો તો પેટ્રોલના ભાવ દિલ્હીમાં 66 રૂપિયાના આંકડાને પાર કરી દેશે . ડીઝલના ભાવમાં દર મહિને 50 પૈસા પ્રતિ લિટરનો વધારો પહેલાંથી નક્કી છે .